CELEX: 32018D1885
Language: ro
Date: 2018-11-30 00:00:00
Title: Decizia de punere în aplicare (UE, Euratom) 2018/1885 a Comisiei din 30 noiembrie 2018 de modificare a Deciziei 96/566/Euratom, CE de autorizare a Finlandei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA [notificată cu numărul C(2018) 7840]

4.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 308/43
               
            
         DECIZIA DE PUNERE ÎN APLICARE (UE, Euratom) 2018/1885 A COMISIEI
         din 30 noiembrie 2018
         de modificare a Deciziei 96/566/Euratom, CE de autorizare a Finlandei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA
         
            
               [notificată cu numărul C(2018) 7840]
            
         
         (Numai textele în limbile finlandeză și suedeză sunt autentice)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice,
         având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
         după consultarea Comitetului consultativ privind resursele proprii,
         întrucât:
         
                     (1)
                  
                  
                     În temeiul articolului 379 alineatul (2) din Directiva 2006/112/CE a Consiliului (2), Finlanda poate, în conformitate cu condițiile aplicabile în acest stat membru la data aderării, să aplice în continuare scutiri în cazul serviciilor prestate de către autori, artiști și artiști interpreți, enumerate în anexa X partea B punctul 2 și al operațiunilor enumerate în anexa X partea B punctele 9 și 10 la această directivă, atât timp cât aceste scutiri se aplică în unul din statele membre care făceau parte din Comunitate la 31 decembrie 1994. Conform articolului menționat, aceste operațiuni trebuie luate în considerare la stabilirea bazei resurselor proprii provenite din taxa pe valoarea adăugată (TVA).
                  
               
                     (2)
                  
                  
                     Prin Decizia 96/566/Euratom, CE a Comisiei (3), printre altele, Finlanda a fost autorizată, printre altele, să utilizeze estimări aproximative pentru calcularea bazei resurselor proprii provenite din TVA în ceea ce privește operațiunile menționate acum în anexa X partea B punctele 2, 9 și 10 la Directiva 2006/112/CE cu privire la prestarea anumitor servicii de către autori, artiști și artiști interpreți, anumite livrări de terenuri și transportul de persoane.
                  
               
                     (3)
                  
                  
                     În scrisoarea sa din 26 aprilie 2018, Finlanda a solicitat Comisiei să o autorizeze să utilizeze un procent fix din baza intermediară pentru calculul bazei resurselor proprii provenite din TVA pentru operațiunile menționate în anexa X partea B punctele 2, 9 și 10 la Directiva 2006/112/CE cu privire la prestarea de servicii de către profesiile liberale, livrarea de noi clădiri sau a terenurilor pe care sunt construite acestea, livrarea de terenuri construibile și transportul de persoane. Finlanda a arătat că procentele aplicate bazei intermediare au fost stabile în perioada 2014-2016 (punctele 2 și 10) și în perioada 2012-2016 (punctul 9). Autorizarea utilizării procentajelor fixe ar reduce și mai mult sarcina administrativă legată de calcularea bazei resurselor proprii provenite din TVA pentru aceste operațiuni. Finlanda ar trebui, prin urmare, să primească autorizația de a calcula baza resurselor proprii provenite din TVA utilizând procente fixe în ceea ce privește prestarea de servicii de către profesiile liberale, livrarea de noi clădiri sau a terenurilor pe care sunt construite acestea, livrarea de terenuri construibile și transportul de persoane.
                  
               
                     (4)
                  
                  
                     Din motive de transparență și de securitate juridică, este necesar să se limiteze în timp aplicabilitatea acestei autorizări.
                  
               
                     (5)
                  
                  
                     Prin urmare, Decizia 96/566/Euratom, CE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În Decizia 96/566/Euratom, CE se inserează următoarele articole 2a, 2b și 2c:
            
               
                  „Articolul 2a
                  Prin derogare de la articolul 2 alineatul (1) din prezenta decizie, în scopul calculării bazei resurselor proprii provenite din TVA pentru perioada 1 ianuarie 2018-31 decembrie 2020, Finlanda este autorizată să utilizeze 0,0002 % din baza intermediară în ceea ce privește operațiunile prevăzute în anexa X partea B punctul 2 la Directiva 2006/112/CE a Consiliului (*1).
               
               
                  Articolul 2b
                  Prin derogare de la articolul 2 alineatul (2) din prezenta decizie, în scopul calculării bazei resurselor proprii provenite din TVA pentru perioada 1 ianuarie 2018-31 decembrie 2020, Finlanda este autorizată să utilizeze 0,53 % din baza intermediară în ceea ce privește operațiunile prevăzute în anexa X partea B punctul 9 la Directiva 2006/112/CE.
               
               
                  Articolul 2c
                  Prin derogare de la articolul 2 alineatul (3) din prezenta decizie, în scopul calculării bazei resurselor proprii provenite din TVA pentru perioada 1 ianuarie 2018-31 decembrie 2020, Finlanda este autorizată să utilizeze 0,11 % din baza intermediară în ceea ce privește operațiunile prevăzute în anexa X partea B punctul 10 la Directiva 2006/112/CE.
               
            
         
         
            Articolul 2
            Prezenta decizie se adresează Republicii Finlanda.
         
         
            Adoptată la Bruxelles, 30 noiembrie 2018.
            
               
                  Pentru Comisie
               
               Günther OETTINGER
               
                  Membru al Comisiei
               
            
         
         
            (1)  JO L 155, 7.6.1989, p. 9.
         
            (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (3)  Decizia 96/566/Euratom, CE a Comisiei din 11 septembrie 1996 de autorizare a Finlandei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA (JO L 247, 28.9.1996, p. 43).